techiaith/cofnodycynulliad_en-cy huggingface dataset:
English: Yes, I was just about to say that I don't want to begin that discussion because it's something that we will debate tomorrow. But, I do have an interest in this particular aspect of whether the JMC is going to be able to deal with this. For example, at the end of last week, you had your own Cabinet Secretary for the environment and rural affairs, Lesley Griffiths, tweeting that she was disappointed that she hadn't been included in discussions about a new environmental body, which does show that the spirit of the agreement is being betrayed even if the agreement itself isn't. It does show that there's a fundamental weakness in the way that inter-governmental issues are dealt with between the Government here and the Westminster Government, not to mention the role of the Assembly, which is another issue. So, in seeking to understand - if I may say, your body language doesn't suggest that you're confident that this will be resolved by the summer and my fear is that we're entering a situation where there will be a series of decisions on trade and UK frameworks and other issues without a strong or robust structure in place to defend the interests of Wales.
Welsh: Na, roeddwn i jest yn mynd i ddweud nad ydw i eisiau dechrau eto ar bethau fel yma; mae'n drafodaeth a gawn ni fory. Mae jest gen i ddiddordeb yn yr agwedd yma ynghylch a ydy'r JMC yn mynd i weithio i fynd i'r afael â'r peth. Er enghraifft, ddiwedd yr wythnos diwethaf, roedd gyda chi eich Ysgrifennydd Cabinet eich hunan dros yr amgylchedd a materion gwledig, Lesley Griffiths, yn trydar ei bod hi'n siomedig nad oedd hi wedi cael ei chynnwys mewn trafodaethau ynglŷn â chorff amgylcheddol newydd, sydd yn dangos bod ysbryd y cytundeb yn cael ei fradychu os nad yw'r cytundeb ei hunan. Mae'n dangos bod yna wendid sylfaenol yn y ffordd y mae materion rhynglywodraethol yn cael eu gwneud rhwng y Llywodraeth fan hyn a Llywodraeth San Steffan, heb sôn am rôl y Cynulliad wrth gwrs, sydd yn fater arall. Rydw i jest yn trio deall - os caf i ddweud, nid yw eich body language chi yn dangos i fi eich bod chi'n hyderus bod hyn yn mynd i gael ei ddatrys cyn yr haf ac rwy'n ofni ein bod ni'n mynd mewn i sefyllfa lle bydd yna gyfres o benderfyniadau yn cael eu gwneud ar fasnach a fframweithiau'r Deyrnas Gyfunol a phethau eraill pan nad oes strwythur cadarn yn ei le i amddiffyn buddiannau Cymru.
English: No. Work is being undertaken through the JMC to look at frameworks, even frameworks that haven't been devolved. That is vital, and there will be a statement about how those structures will look during the next few days. So, I'm confident that there is a structure there now to deal with frameworks and that we can agree on frameworks. But, in the future, I don't think that will be sufficient; there is a need for something that is more like a council of Ministers in order to make decisions ultimately. But there is an agreement. We are in a situation now where we do have an agreement and where work will be undertaken and agreement reached between Governments about the frameworks themselves, and not the situation that existed a year ago, which was that the UK Government was the only body that would be making decisions on behalf of the UK as a whole. That has gone. The fact that Sewel has been brought into areas where it wasn't before gives us confidence in terms of the fact that there will be restrictions on everybody and there will be pressure on everybody to agree new ways with regard to the frameworks as soon as possible, because, otherwise, no-one will be able to do anything for seven years. But before, it was only Wales and Scotland in that position. That restriction now exists for England and so everyone is under the same pressure.
Welsh: Na. Mae yna waith yn mynd i gymryd lle trwy'r JMC er mwyn edrych ar fframweithiau, hyd yn oed fframweithiau sydd heb eu datganoli. Mae hynny'n hollbwysig, a bydd yna ddatganiad ynglŷn â beth fydd y strwythur hynny'n edrych fel dros y diwrnodau nesaf. So, rydw i'n hyderus bod yna strwythur yno nawr i ddelio â fframweithiau ac i gytuno ar fframweithiau. Ond, yn y dyfodol pell, nid wyf i'n credu y bydd hynny'n ddigonol; mae'n rhaid cael rhywbeth sy'n fwy fel cyngor Gweinidogion er mwyn gwneud penderfyniadau yn y pen draw. Ond mae yna gytundeb. Rydym ni mewn sefyllfa nawr lle mae cytundeb gyda ni a lle bydd yna waith yn cael ei wneud a chytundebau yn cael eu gwneud rhwng Llywodraethau ynglŷn â'r fframweithiau eu hunain, ac nid y sefyllfa a oedd yn bodoli flwyddyn yn ôl, sef taw Llywodraeth y Deyrnas Unedig fyddai'r unig gorff a fyddai wedi cymryd penderfyniadau dros y Deyrnas Unedig yn gyfan gwbl. Mae hynny wedi mynd. Mae'r ffaith bod Sewel wedi cael ei dynnu i mewn nawr i rannau lle nad oedd yno o'r blaen yn rhoi hyder i ni hefyd ynglŷn â'r ffaith y bydd yna rwystrau ar bawb, a bydd yna bwysau ar bawb i gytuno ar ffyrdd newydd ynglŷn â'r fframweithiau mor gynted ac sydd bosibl, neu bydd pawb yn ffaelu gwneud dim byd am saith mlynedd. O'r blaen, dim ond Cymru a'r Alban oedd yn y sefyllfa yna; nid oedd gan Loegr y rhwystr yna. Mae'r rhwystr yno i Loegr nawr, felly mae yna bwysau arnom ni i gyd.
English: I'm not getting the impression from you that you're actually discussing some of these international agencies, as Jenny Rathbone mentioned. So, in terms of Euratom, for example, leaving Euratom was in the letter triggering article 50; it was in that letter. So, it's obvious that the UK Government wanted to leave Euratom, which leaves us in a very difficult position in terms of radioactive management. There has also been discussion lately about access to the Galileo satellite that was developed on a European level. Currently, we don't have automatic access to that post Brexit; we'll have to negotiate that. There is talk about developing our own satellite system. Well, if we have to undergo that process, there are many parts of Wales that will be without sat nav. That's going to have serious impacts on the parts that are dependent on it. So, are you proactively discussing with the Westminster Government the importance of remaining in these agreements and agencies and repeating that point in the JMCs and in the discussions that you are going to have?
Welsh: Nid wyf yn cael yr argraff gennych chi eich bod chi'n actually trafod aros yn rhai o'r cytundebau rhyngwladol yma, fel roedd Jenny Rathbone yn gofyn. Felly, os ydych yn troi at Euratom, er enghraifft, roedd gadael Euratom yn y llythyr a oedd yn 'trigger-o' articl 50; roedd e yn y llythyr yna. Felly, mae'n amlwg bod Llywodraeth y Deyrnas Gyfunol am adael Euratom, sy'n ein gadael ni mewn sefyllfa ddybryd iawn o ran rheolaeth radioactif wedyn. Mae yna drafodaeth yn ddiweddar iawn wedi bod ynglŷn â mynediad at system lloeren Galileo, sydd wedi datblygu ar lefel Ewropeaidd. Ar hyn o bryd, nid oes gennym access awtomatig i hynny wrth adael yr Undeb Ewropeaidd; mae'n rhaid negodi hynny. Mae sôn am sefydlu system sateleit ein hunain. Wel, os ydym ninnau'n gorfod mynd drwy'r broses honno, mae yna rannau helaeth o Gymru yn mynd i fod heb sat nav. Mae'n mynd i effeithio'n ddybryd iawn y rhannau sydd yn ddibynnol ar hynny. Felly, a ydych chi'n rhagweithiol yn trafod gyda Llywodraeth San Steffan pwysigrwydd aros yn y cytundebau yma, ac yn gwneud hynny'n bwynt dro ar ôl tro yn y JMCs ac yn y trafodaethau rydych chi'n mynd i'w cael?
English: This is something that is raised often in the JMC (EN). I don't go to the JMC (EN). That's for Mark Drakeford and officials. But these issues are issues that are live now about the future. But may I say publicly that it is vital from my position to ensure that we remain within these bodies? Because I can't see anything else that works as well at present. I think that would be a weakness for the UK if we pulled out of these agencies without having anything that is as good as those we're currently members of. Why? Nobody raised with me that they wanted to leave the European Medicines Agency on the doorstep during the referendum. So, I don't see why, because of the fact that there is a European structure with a body, that there is a need to interpret the result two years ago -
Welsh: Mae hwn yn rhywbeth sydd yn cael ei godi'n aml yn y JMC (EN). Nid wyf yn mynd i'r JMC (EN). Mae hynny'n rhywbeth i Mark Drakeford a hefyd swyddogion. Ond mae'r materion hyn yn faterion sydd yn fyw ynglŷn â'r dyfodol. Ond a gaf fi ddweud yn gyhoeddus ei bod hi'n hollbwysig o'm safbwynt i i sicrhau ein bod ni'n aros y tu fewn i'r cyrff hyn? Achos nid wyf ar hyn o bryd yn gweld unrhyw beth arall sy'n gweithio mor dda. Byddai hynny'n wendid i'r Deyrnas Unedig pe buasem ni'n tynnu mas o'r asiantaethau hyn heb gael unrhyw beth sydd o leiaf mor dda â beth rydym ni'n aelodau ohono nawr. Pam? Cododd neb gyda fi eu bod nhw'n moyn gadael yr asiantaeth moddion ewropeaidd ar y stepen drws yn ystod y refferendwm. So, nid wyf yn gweld pam, achos y ffaith bod yna strwythur Ewropeaidd gyda'r corff, bod yn rhaid dehongli canlyniad dwy flynedd yn ôl -
English: No, but they're weaved into the single market. That's the problem; they're weaved into the whole structure. There's talk about regulatory alignment here. Withdrawing from one part means that you're unravelling the whole weave of it.
Welsh: Na, ond maen nhw wedi eu plethu i mewn i'r farchnad sengl. Dyna'r broblem; maen nhw wedi eu plethu i mewn i'r holl strwythur. Mae'n sôn am regulatory alignment fan hyn. Trwy dynnu allan o'r un rhan, rydych chi'n tynnu'r holl edafedd yma o'r rhannau eraill hefyd.
English: My view is that we should remain in the single market, of course, but it is for the UK to explain, because they've said that that isn't the future, in what way, therefore, they will be working in order to retain these structures or have bodies that are at least recognised by the European Union.
Welsh: Fy marn i yw y dylem ni aros yn y farchnad sengl, wrth gwrs, ond mae'n rhywbeth i'r Deyrnas Unedig esbonio, gan eu bod nhw wedi dweud nad hynny yw'r dyfodol, ym mha ffordd, felly, ydyn nhw'n mynd i weithio er mwyn cadw'r strwythurau hyn, neu gael cyrff sy'n cael eu hadnabod gan yr Undeb Ewropeaidd.
English: We are going to be voting on the legislative consent motion tomorrow. Are you aware of the discussions that are continuing between the Westminster Government and the Scottish Government, which, up til now, has not accepted the current framework?
Welsh: Rydym ni'n mynd i bleidleisio ar y cydsyniad deddfwriaethol yfory. A ydych chi'n ymwybodol bod trafodaethau yn dal i barhau rhwng Llywodraeth San Steffan a Llywodraeth yr Alban, sydd, hyd yma, heb dderbyn y fframwaith presennol?
English: Yes, but any agreement, ultimately, would be an agreement between the three Governments. Therefore, any agreement would be something that all of us would share. I spoke to Nicola Sturgeon when the decision was taken to accept this agreement. What I told her was that I would want to give her the room to carry on with the discussions, and of course we'll see what will be the result of those discussions. Whatever they agree, it will also be something that's relevant to Wales.
Welsh: Ydw, ond byddai unrhyw gytundeb, yn y pen draw, yn gytundeb rhwng y tair Llywodraeth. Felly, byddai unrhyw gytundeb yn rhywbeth y byddem ni i gyd yn ei rannu. Fe siaradais i â Nicola Sturgeon pan gymerom ni'r penderfyniad i dderbyn y cytundeb hwn. Beth ddywedais i wrthi hi oedd y byddem ni'n moyn rhoi'r lle iddi gario ymlaen â'r trafodaethau, ac wrth gwrs fe gawn ni weld beth fydd canlyniad y trafodaethau hynny. Ond beth bynnag y maen nhw'n ei gytuno, byddai hefyd yn rhywbeth sydd yn berthnasol i Gymru.
English: If something were agreed, and therefore were to change in some way the inter-governmental agreement between your Governments currently, in what way would you foresee that being brought back to the Assembly, or for there to be further discussion or debate on this in the Assembly, if that were to happen?
Welsh: Pe bai rhywbeth yn cael ei gytuno, ac efallai yn newid mewn rhyw ffordd y cytundeb rhynglywodraethol sydd gyda chi ar hyn o bryd, ym mha ffordd y byddech chi'n rhagweld dod â hwnnw nôl i'r Cynulliad, neu drafod hwnnw ymhellach â'r Cynulliad, os ddigwyddiff hynny?
English: Clearly, I would want to tell the Assembly what's happened. But what's there at the moment is that we have an inter-governmental agreement that's been signed by the UK and Wales, but not by Scotland yet. So, if any discussions changed that agreement, what would have to happen in my view is that, if there were an agreement between Scotland and the UK, we would also have to give consent as part of that agreement. But, at the moment, nothing has changed, from what I can see, since we had that discussion with Nicola Sturgeon weeks ago.
Welsh: Wel, yn amlwg, byddem ni'n moyn dweud wrth y Cynulliad beth yn gwmws sydd wedi digwydd. Ond beth sydd yna ar hyn o bryd yw, mae gennym ni gytundeb rhynglywodraethol sydd wedi cael ei arwyddo gan y Deyrnas Unedig a Chymru, ond nid gan yr Alban eto. Pe bai unrhyw drafodaethau yn newid y cytundeb hwnnw, wel felly beth fyddai'n rhaid digwydd yn fy marn i yw, pe bai cytundeb rhwng yr Alban a'r Deyrnas Unedig, byddai'n rhaid i ni hefyd roi caniatâd fel rhan o'r cytundeb hwnnw. Ond, lan i nawr, wrth gwrs, does dim byd rydym ni wedi ei weld sydd wedi newid ers i fi gael y drafodaeth yna gyda Nicola Sturgeon wythnosau yn ôl.
English: So, can you outline what is happening in terms of the Bill, which is still a Bill as far as I know, that we passed on law derived from the EU? What are the next steps with regard to that Bill specifically?
Welsh: A fedrwch chi amlinellu beth sy'n digwydd i'r Bil, sydd yn dal yn Fil, am a wn i, y mae'r Cynulliad wedi ei basio ynglŷn â chyfraith sy'n deillio o'r Undeb Ewropeaidd? Beth yw'r camau nesaf ar gyfer y Bil yna yn benodol?
English: The next steps are to consider bringing that Bill back. The next step, I think, is that the Attorney-General has to release the Bill, at the moment, so that the Assembly can then take the steps for the Bill not to move forward.
Welsh: Y camau nesaf yw ystyried tynnu'r Bil yna nôl. Y cam nesaf, os rwy'n cofio, mae'n rhaid i'r Twrnai Cyffredinol ryddhau'r Bil, ar hyn o bryd, er mwyn bod y Cynulliad wedi hynny yn gallu cymryd y camau er mwyn i'r Bil beidio â symud ymlaen.
English: Thank you very much, Chair. Just to continue to look at the technical details of scrutiny with this Bill here, can I ask why there is no definition in the Bill of what codifying the law means? What is the meaning of codifying the law? It doesn't appear in the Bill. Why is that?
Welsh: Diolch yn fawr, Gadeirydd. Jest i barhau efo'r manylion technegol o graffu ar y Bil yma, a allaf i ofyn pam nad oes diffiniad yn y Bil o'r hyn yw ystyr codio'r gyfraith? Beth yw ystyr codio'r gyfraith? Nid yw yn y Bil ei hun. Pam hynny?
English: One of the principles of the accessibility of the law is to ensure that we do not define words when they already have a definition in the dictionary or a definition that is clear from the context of the use of the term. In terms of codification, I would describe that as an operational definition - that you consolidate the legislation, that you ensure the all of the amendments are consolidated in the same place, and also you take the opportunity to modernise the drafting and so on. But in terms of the wider definition of the code, that means bringing together primary legislation in that policy area as well as secondary legislation and the softer laws - so, guidance and codes of practice and so on - in one place.
Welsh: Un o'r egwyddorion gyda hygyrchedd y gyfraith yw sicrhau nad ydym ni'n diffinio geiriau pan mae gan y gair ddiffiniad yn y geiriadur neu ddiffiniad sydd yn glir o gyd-destun defnydd y term. O ran codeiddio, byddwn i'n disgrifio hwnnw fel diffiniad gweithredol - eich bod chi'n cydgrynhoi'r ddeddfwriaeth, eich bod chi'n sicrhau bod y diwygiadau i gyd wedi'u crynhoi yn yr un man, ac hefyd yn cymryd y cyfle i foderneiddio'r drafftio ac ati. Ond o ran diffiniad ehangach y cod, mae hynny'n golygu dwyn at ei gilydd deddfwriaeth sylfaenol yn y maes polisi hwnnw ynghyd â deddfwriaeth eilradd a chyfraith feddal - hynny yw, canllawiau a chodau gweithredol ac ati - i gyd yn yr un man.
English: Thank you. Could you tell me how the Welsh Government's idea of a code differs from the Law Commission's idea of a code?
Welsh: Diolch. A allwch chi ateb sut mae syniad Llywodraeth Cymru o god yn wahanol i syniad Comisiwn y Gyfraith o god?
English: Well, it's different in two ways. In some nations, the idea of a code means something that is separate to the legislative process - that there is a special status for a code in that regard. That isn't possible within our system. We have a system of primary legislation and secondary legislation and that is a set system. But what will be different in this proposal is not just that we consolidate and publish a code with regard to primary legislation, but we'll also include the secondary legislation and the softer legislation, and that all of it will be part of the code, rather than just the primary legislation, which is what the commission had in mind.
Welsh: Wel, mae'n wahanol mewn dau ystyr. Mae'n bosibl, mewn rhai gwledydd, fod y syniad o god yn golygu rhywbeth sydd ar wahân o'r broses ddeddfwriaethol - bod statws arbennig i god. Nid yw hynny, a dweud y gwir, yn bosibl o fewn ein system ni. Mae gennym ni system o ddeddfu sylfaenol a deddfu eilradd, ac mae'r system honno wedi'i gosod. Ond yr hyn fydd yn wahanol yn y cynnig yma yw nid yn unig ein bod ni'n cydgrynhoi a chyhoeddi mewn cod deddfwriaeth sylfaenol, ond hefyd yn cynnwys y ddeddfwriaeth eilradd a'r gyfraith feddal, a bod y cyfan yn rhan o'r cod, yn hytrach na dim ond y gyfraith sylfaenol, sef yr hyn roedd gyda'r comisiwn mewn golwg.
English: There we are. And further to that, could you confirm that the codification process will not result in any changes to the text of legislation without the approval of the Assembly? It's a tidying up exercise, I assume, without changing the text or the context.
Welsh: Dyna ni. Ac yn bellach i hynny, a allwch chi gadarnhau, felly, na fydd y broses o godeiddio, o godio, yn arwain at unrhyw newidiadau i destun y ddeddfwriaeth heb gymeradwyaeth y Cynulliad? Mater o dacluso pethau i fyny fydd e, heb newid testun a chyd-destun.
English: Two points arise from that question. The answer is that, whatever the process that happens now, that process will continue with regard to the Assembly's scrutiny after the Bill is passed, if it is introduced and passed. But the wider point, if I may, with regard to this process of introducing the draft Bill as it stands, is that we'll also have to agree on Standing Orders in the Assembly itself to be able to deal with the process of consolidation and codification. And of course, the definitions that you're talking about will be important in that context, because it will be the core of that process that the Assembly and committees are content and have trust in it and can reassure themselves that this is a process of codification and not a process of reforming the law itself.
Welsh: Mae dau bwynt yn codi o'r cwestiwn hwnnw. Yr ateb yw: beth bynnag yw'r broses sy'n digwydd nawr, bydd y broses honno'n digwydd o ran craffu'r Cynulliad ar ôl i'r Ddeddf gael ei phasio, os caiff ei chyflwyno a'i phasio. Ond y pwynt ehangach, efallai, os caf i, yw: ynghyd â'r broses yma o gyflwyno'r Mesur drafft fel y mae hi, bydd angen hefyd cytuno ar Reolau Sefydlog yn y Cynulliad ei hun er mwyn delio â'r broses o gydgrynhoi a chodeiddio. Ac wrth gwrs, bydd y diffiniadau rydych chi'n sôn amdanyn nhw yn bwysig yn y cyd-destun hwnnw, oherwydd bydd e'n hollol greiddiol i'r broses honno fod y Cynulliad a phwyllgorau yn hapus ac yn ymddiried ac yn gallu sicrhau ar eu rhan eu hunain mai proses o gydgrynhoi neu godeiddio ydy hi - hynny yw, nid proses o ddiwygio'r gyfraith ei hunan.
English: Thank you for that. And the last question from me for the time being. Clearly, these codes will have no legal status, so how will the courts treat them or refer to them in the absence of that legal standing for codes?
Welsh: Diolch am hynny. Ac yn olaf gennyf i am nawr, yn amlwg, ni fydd gan y codau yma statws cyfreithiol, felly sut fydd y llysoedd yn eu trin neu'n cyfeirio atyn nhw yn absenoldeb y statws cyfreithiol yna i'r codau?
English: It's a matter of publishing the law in one place - that's what this idea of a code is. So, the laws and Acts within the code will have their names and, as I imagine now, they will refer to each other in the text of the documents and so on. But as you've mentioned, there's no separate status for this concept of a code, so it won't be relevant in the courts in that particular regard, but I expect that judges and courts will welcome the fact that the law has been consolidated and codified and is simpler and more accessible.
Welsh: Mater o gyhoeddi'r gyfraith mewn un man yw'r syniad yma o god, felly bydd gan y cyfreithiau a'r Deddfau o fewn y cod eu henwau ac rydw i'n dychmygu ar hyn o bryd y byddan nhw'n cyfeirio at ei gilydd o fewn testun y dogfennau ac ati. Fel rydych chi wedi crybwyll, nid oes statws ar wahân i'r cysyniad o god, felly ni fydd yn berthnasol, hynny yw, yn y llys yn yr ystyr hwnnw, ond rwy'n disgwyl y bydd barnwyr a llysoedd yn croesawu'r ffaith bod y gyfraith wedi'i chydgrynhoi a'i chodeiddio ac yn symlach ac yn fwy hygyrch.
English: May I ask what kind of things the Welsh Government will put in the programme to facilitate use of the Welsh language? We're talking about a complex area here, and there are several Acts over the years that have been England and Wales ones and have been put forward in English only, and we're developing laws here that are in Welsh and in English. So, how do you bring those together, and how do you promote the use of the Welsh language? Because, as you're aware, as Welsh speakers and people who use Welsh medium services, we can be slightly shy in the use of those services, and just because things are available bilingually we do tend to use the language that's easiest traditionally or according to our educational background. So, how are you going to put guidance in place to ensure that you facilitate the use of the Welsh language?
Welsh: A allaf i ofyn pa fath o bethau bydd Llywodraeth Cymru yn eu rhoi yn ei rhaglen i hwyluso defnydd o'r Gymraeg? Rydym ni yn sôn am faes cymhleth fan hyn, ac, wrth gwrs, mae yna nifer o Ddeddfau lawr y blynyddoedd sydd wedi bod yn rhai Lloegr a Chymru ac, wrth gwrs, hefyd yn uniaith Saesneg, ac, wrth gwrs, rydym ni'n datblygu Deddfau yn fan hyn sydd yn Gymraeg ac yn Saesneg. So, sut mae - ? Y cwestiwn ydy: sut rydych chi'n dod â hynny at ei gilydd, ond hefyd sut rydych chi'n hyrwyddo defnydd o'r Gymraeg? Achos, fel rŷch chi'n ymwybodol, fel siaradwyr Cymraeg a phobl sy'n defnyddio gwasanaethau Cymraeg, rydym ni'n naturiol yn gallu bod ar yr ochr swil, a jest achos bod y pethau yma mewn dwy iaith yn tueddu i ddefnyddio'r ochr sy'n haws yn draddodiadol neu yn ein cefndir addysg ni i'w defnyddio. Felly, sut ydych chi'n mynd i roi canllawiau yn eu lle i wneud yn siŵr eich bod chi'n gallu hwyluso defnydd o'r Gymraeg?